Rimbushja e verës

Ditët e fundit, tema e prodhimit të verës ka qenë aktuale. Pas përfundimit të fermentimit të trazuar, grimca të ndryshme të turbullirës depozitohen ngadalë në fund të enëve dhe më pas kryhet rimbushja. Rimbushja është një proces gjatë të cilit ne ndajmë verën e re nga sedimenti i formuar pas fermentimit dhe gjatë plakjes së tij. Duke rimbush, vera lëshon përbërës të tjerë të padëshirueshëm dhe e sjell atë në një gjendje stabiliteti afatgjatë. Pas rimbushjes së dytë ose të tretë, vera bëhet kristal e qartë dhe homogjenizohet.

Nuk është mirë të lini verën e re që të qëndrojë më gjatë në sediment sepse përmban sasi të mëdha të majave të dekompozuara dhe mikroorganizmave të tjerë që mund të ndikojnë negativisht në cilësinë e verës në të ardhmen.

Rimbushja e verës rekomandohet të bëhet gjatë motit të ftohtë, pra kur presioni atmosferik është i lartë, për shkak të humbjes më të vogël të substancave aromatike dhe CO2.

Rimbushja e hapur e verës ka për qellim:

- largimin e aromave dhe gazrave të pakëndshme

- vera të freskohet

- nesë ka shënja të prishjes ose shfaqet ndonjë defekt i verës

Rimbushja e mbyllur të verës e bëjmë:

- kur vera është bërë nga rrushi i kalbur

- kur vera është e shëndetshme dhe ne duam të ruajmë aromën e saj

- kur vera derdhet nga një enë më e vogël në një enë më të madhe

- kur vera derdhet nga një enë më e madhe në një enë më të vogël

- për të ndaluar fermentimin ose humbjen e acidit.

Gjatë rimbushjes, enët mbushen deri në buzë. Është shumë e rëndësishme që në periudhën pas rimbushjes së parë, enët në të cilat mbajmë verën të jenë gjithmonë të mbushura dhe të mbyllura. Momenti i duhur për rimbushjen e dytë është kur vera nuk është ende e qartë, dhe në të njëjtën kohë nuk ka arritur dëndësinë e saj maksimale për sa i përket shijes dhe aromës. Zakonisht bëhet 6-8 javë pas transferimit të parë. Rimbushja e dytë dhe të tjerat bëhen brenda, përveç në raste të jashtëzakonshme nëse vera është e turbullt ose ka një erë të pakëndshme.

Pajisjet (hinka, gypat, enët) duhet të përgatiten dhe pastrohen, dhe dhomat të ajrosen dhe pastrohen.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Përpunoi: Sandra Lekoçeviq - Këshilltare e lartë për mbrojtjen e bimëve